**ΔΗΜΟΤΙΚΟ ΣΧΟΛΕΙΟ ΚΙΣΣΟΝΕΡΓΑΣ- ΧΡΙΣΤΟΥ ΚΚΕΛΗ**

**Χρίστου Κκέλη 94,**

**8574 Κισσόνεργα-Πάφος**

**Τηλ.26-943025 Φαξ: 26-940806**

 **Email: dim-kissonerga-paf@schools.ac.cy**



# ΚΥΠΡΙΑΚΗ ΔΗΜΟΚΡΑΤΙΑ

**ΥΠΟΥΡΓΕΙΟ ΠΑΙΔΕΙΑΣ, ΑΘΛΗΤΙΣΜΟΥ ΚΑΙ ΝΕΟΛΑΙΑΣ**

## Εγγραφές/μετεγγραφές μαθητών/ριών στην Α΄ τάξη του Δημόσιου Δημοτικού Σχολείου για τη σχολική χρονιά 2025-2026

Στο πλαίσιο της ηλεκτρονικής διακυβέρνησης, με στόχο τον εκσυγχρονισμό των υφιστάμενων διαδικασιών και την αναβάθμιση των παρεχόμενων υπηρεσιών, το Υπουργείο Παιδείας, Αθλητισμού και Νεολαίας (Υ.Π.Α.Ν.) θα εφαρμόσει φέτος, για πρώτη φορά, **νέο ηλεκτρονικό σύστημα για τις εγγραφές/μετεγγραφές στην Α΄ τάξη του Δημοτικού Σχολείου**.

Συγκεκριμένα, για την ομαλή διεξαγωγή των εγγραφών/μετεγγραφών, παρακαλούνται οι γονείς/κηδεμόνες να ακολουθήσουν τα παρακάτω:

# ΧΡΟΝΟΣ ΕΓΓΡΑΦΗΣ

* + **Οι εγγραφές των μαθητών/ριών της Α΄ τάξης,** για τη σχολική χρονιά 2025-2026 στα Δημόσια Δημοτικά Σχολεία, **θα διεξαχθούν ηλεκτρονικά από τις 7 Ιανουαρίου 2025 μέχρι και τις 19 Ιανουαρίου 2025**. Για να είναι εφικτή η εγγραφή των μαθητών/ριών της Α΄ τάξης τη συγκεκριμένη περίοδο, θα πρέπει από **τις 18 Δεκεμβρίου 2024 μέχρι και τις 6 Ιανουαρίου 2025** οι γονείς/κηδεμόνες να δημιουργήσουν λογαριασμό στο CY Login και, στη συνέχεια, να δημιουργήσουν το προφίλ τους στο ηλεκτρονικό σύστημα εγγραφών.
	+ **Νέα περίοδος εγγραφών δεν θα υπάρξει**, εκτός για μαθητές/μαθήτριες οι οποίοι/ες για εύλογη αιτία δεν ήταν δυνατόν να εγγραφούν την πιο πάνω χρονική περίοδο.
	+ **Σε κανένα σχολείο δεν θα εγκρίνονται επιπλέον τμήματα από αυτά που προκύπτουν από τις εγγραφές του Ιανουαρίου.** Ως εκ τούτου, όσοι γονείς/κηδεμόνες δεν εγγράψουν τα παιδιά τους την περίοδο των εγγραφών, θα υποχρεώνονται να τα εγγράψουν στο πλησιέστερο σχολείο της περιοχής τους, στο οποίο θα υπάρχουν κενές θέσεις.
	+ Οι αιτήσεις για μετεγγραφή των μαθητών/ριών της Α΄ τάξης θα υποβληθούν ηλεκτρονικά από τους γονείς/κηδεμόνες από τις **22 μέχρι και τις 26 Ιανουαρίου 2025**.
	+ Όσοι/ες μαθητές/μαθήτριες της Α΄ τάξης παρουσιαστούν για εγγραφή **μετά τις 19 Ιανουαρίου 2025** ή για μετεγγραφή **μετά τις 26 Ιανουαρίου 2025**, θα πρέπει **να απευθύνονται στο οικείο Επαρχιακό Γραφείο Παιδείας (Ε.Γ.Π.)**, ώστε να τους

καθοδηγήσουν για τη διαδικασία που θα πρέπει να ακολουθήσουν για την εκπρόθεσμη υποβολή αίτησης εγγραφής/μετεγγραφής.

# ΔΙΑΔΙΚΑΣΙΑ ΕΓΓΡΑΦΗΣ/ΜΕΤΕΓΓΡΑΦΗΣ

## Η εγγραφή/μετεγγραφή στην Α΄ τάξη του Δημοτικού Σχολείου θα γίνει ηλεκτρονικά

ακολουθώντας την παρακάτω διαδικασία:

### 18 Δεκεμβρίου 2024 - 6 Ιανουαρίου 2025:

* + - *Δημιουργία Λογαριασμού Γονέα/Κηδεμόνα* ***(CY Login)****.* Όσοι γονείς/κηδεμόνες δεν διαθέτουν CY Login, μπορούν να ακολουθήσουν τη σχετική διαδικασία που περιγράφεται στους ακόλουθους συνδέσμους:
			* [***https://cge.cyprus.gov.cy/cyloginregistration/register/start-***](https://cge.cyprus.gov.cy/cyloginregistration/register/start-individual-registration)[***individual-***](https://cge.cyprus.gov.cy/cyloginregistration/register/start-individual-registration)[***registration***](https://cge.cyprus.gov.cy/cyloginregistration/register/start-individual-registration)
			* [***https://youtu.be/enHBKHGLQyo***](https://youtu.be/enHBKHGLQyo)(βίντεο)
		- *Μετάβαση στη* ***διαδικτυακή πύλη eΔΕΑ*** *στον σύνδεσμο:*

[***https://edea.schools.ac.cy***](https://edea.schools.ac.cy/)

* + - *Είσοδος στο σύστημα με την καταχώριση του ονόματος χρήστη και του κωδικού που έχει δημιουργήσει ο/η γονέας/κηδεμόνας μέσω του CY Login*
		- *Δημιουργία Προφίλ Γονέα/Κηδεμόνα*

### 7-19 Ιανουαρίου 2025:

* + - *Μετάβαση στη* ***διαδικτυακή πύλη eΔΕΑ*** *στον σύνδεσμο:*

[***https://edea.schools.ac.cy***](https://edea.schools.ac.cy/)

* + - *Είσοδος στο σύστημα με την καταχώριση του ονόματος χρήστη και του κωδικού που έχει δημιουργήσει ο/η γονέας/κηδεμόνας μέσω του CY Login*
		- *Δημιουργία Προφίλ Μαθητή/Μαθήτριας από το μενού Διαχείριση Προφίλ Μαθητή/ Μαθήτριας*
		- *Επιλογή της αίτησης εγγραφής από το μενού Υπηρεσίες Για Γονείς/ Κηδεμόνες*
		- *Υποβολή Αίτησης Εγγραφής*
		- *Επισύναψη όλων των απαραίτητων* πιστοποιητικών/εγγράφων/εντύπων για την εγγραφή του παιδιού τους (βλ. σχετική παράγραφο 5).
	+ ***7-20 Ιανουαρίου 2025:*** Το σχολείο μελετά όλες τις ηλεκτρονικές αιτήσεις εγγραφών και ελέγχει την ορθότητα των εγγραφών. Ελέγχει όλα τα συνημμένα ότι είναι αυτά που πρέπει

να προσκομιστούν. Οι γονείς/κηδεμόνες ειδοποιούνται από το σχολείο, μέσω του συστήματος:

* + - *για έγκριση της εγγραφής ή*
		- *για να συμπληρώσουν/επισυνάψουν συγκεκριμένα στοιχεία/δεδομένα/ πληροφορίες/έντυπα.*
	+ ***Μέχρι τις 22 Ιανουαρίου 2025:*** Υποβάλλονται από τους γονείς/κηδεμόνες τα στοιχεία/δεδομένα/πληροφορίες/έντυπα που υπολείπονταν, ώστε να εγκριθεί η εγγραφή.
	+ ***21-23 Ιανουαρίου 2025:*** Το σχολείο μελετά όλες τις ηλεκτρονικές αιτήσεις εγγραφών για τις οποίες αναμένονταν στοιχεία/δεδομένα/πληροφορίες/έντυπα. Οι γονείς/κηδεμόνες ειδοποιούνται από το σχολείο, μέσω του συστήματος:
		- *για έγκριση της εγγραφής.*

Αν για οποιονδήποτε λόγο υπάρχουν ακόμα εκκρεμότητες, επικοινωνεί τηλεφωνικώς με τους

γονείς/κηδεμόνες ώστε **αυθημερόν** να ολοκληρωθούν όλες οι εγγραφές.

* + ***23-26 Ιανουαρίου 2025:*** Όσοι γονείς/κηδεμόνες επιθυμούν μετεγγραφή του παιδιού τους σε σχολείο άλλο από το σχολείο της εκπαιδευτικής τους περιφέρειας ακολουθούν την πιο κάτω διαδικασία:
		- *Μετάβαση στη* ***διαδικτυακή πύλη eΔΕΑ*** *στον σύνδεσμο:*

[***https://edea.schools.ac.cy***](https://edea.schools.ac.cy/)

* + - *Είσοδος στο σύστημα με την καταχώριση του ονόματος χρήστη και του κωδικού που έχει δημιουργήσει ο γονέας/κηδεμόνας μέσω του CY Login*
		- *Επιλογή της αίτησης μετεγγραφής από το μενού Υπηρεσίες Για Γονείς/ Κηδεμόνες*
		- *Καταχώριση και αιτιολόγηση του λόγου μετεγγραφής*
		- *Καταχώριση του σχολείου προορισμού*
		- *Υποβολή Αίτησης Μετεγγραφής.*

Σημειώνεται ότι οι γονείς/κηδεμόνες θα μπορούν να υποβάλουν αίτηση μετεγγραφής μόλις έχουν ενημέρωση από το σχολείο ότι η εγγραφή τους έχει εγκριθεί.

* + Γονείς/Κηδεμόνες που θα αντιμετωπίσουν οποιοδήποτε πρόβλημα με την εγγραφή/ σύνδεσή τους στο CY Login μπορούν να επικοινωνούν με τα Κέντρα Εξυπηρέτησης του Πολίτη.
	+ Γονείς/Κηδεμόνες που θα αντιμετωπίσουν οποιοδήποτε πρόβλημα στα επόμενα βήματα (Προφίλ Γονέα, Προφίλ Μαθητή/Μαθήτριας, Αίτηση Εγγραφής, Αίτηση Μετεγγραφής) μπορούν να επικοινωνούν με αρμόδιο/α λειτουργό στο τηλέφωνο 22558618 ή με το σχολείο του παιδιού τους, για να τους βοηθήσουν σχετικά.

# ΔΙΚΑΙΩΜΑ ΕΓΓΡΑΦΗΣ

* + Δικαίωμα εγγραφής έχουν όλα τα παιδιά, οποιασδήποτε εθνικότητας, που διαμένουν στην Κύπρο, ανεξάρτητα από τη νόμιμη ή μη παραμονή των γονέων/κηδεμόνων τους στο νησί.
	+ Δεκτά για εγγραφή στην **Α΄ τάξη** είναι τα παιδιά που γεννήθηκαν από την **1η Σεπτεμβρίου 2018 μέχρι και την 31η Αυγούστου 2019**.

# ΕΚΠΑΙΔΕΥΤΙΚΕΣ ΠΕΡΙΦΕΡΕΙΕΣ

* + Οι **αναθεωρημένες εκπαιδευτικές περιφέρειες,** για τη σχολική χρονιά 2025-2026, έχουν αναρτηθεί στην ιστοσελίδα του Υ.Π.Α.Ν., με σκοπό τον έλεγχο των διευθύνσεων των κατοικιών των

μαθητών/ριών, που παρουσιάζονται για εγγραφή

*(*[*http://www.moec.gov.cy/dde/ekpaideftikes\_perifereies\_2025\_26.html*](http://www.moec.gov.cy/dde/ekpaideftikes_perifereies_2025_26.html)*).*

* + Οι εκπαιδευτικές περιφέρειες έχουν καταχωριστεί στο ηλεκτρονικό σύστημα eΔΕΑ, οπότε κατά τη διαδικασία υποβολής αίτησης για εγγραφή ενός παιδιού στην Α΄ τάξη, το σύστημα αυτόματα θα παρουσιάζει το σχολείο που πρέπει να εγγραφεί το παιδί, με βάση τη διεύθυνση κατοικίας του. Αν η διεύθυνση κατοικίας ενός παιδιού δεν είναι καταχωρισμένη στο σύστημα, καλούνται οι γονείς/κηδεμόνες να επικοινωνούν με το οικείο Ε.Γ.Π, ώστε να καταχωρίζεται η οδός του παιδιού και να είναι εφικτή η εγγραφή του.
	+ Οι εγγραφές όλων των μαθητών/ριών γίνονται στο Δημοτικό Σχολείο της εκπαιδευτικής τους περιφέρειας εκτός αν έχουν μεγαλύτερα αδέλφια, τα οποία φοιτούν στις τάξεις Α΄-Ε΄ την παρούσα σχολική χρονιά. Στην περίπτωση αυτή καλούνται οι γονείς/κηδεμόνες να επικοινωνούν με το σχολείο στο οποίο φοιτούν τα μεγαλύτερα παιδιά τους, αν δεν είναι το σχολείο της εκπαιδευτικής τους

περιφέρειας, για να τους καθοδηγούν πώς να κάνουν την εγγραφή του παιδιού της Α΄ τάξης χωρίς να χρειαστεί η διαδικασία μετεγγραφής.

# ΑΠΑΡΑΙΤΗΤΑ ΕΝΤΥΠΑ/ΠΙΣΤΟΠΟΙΗΤΙΚΑ/ΕΓΓΡΑΦΑ

## Πιστοποιητικό Γέννησης/Δελτίο Ταυτότητας/Δελτίο Εγγραφής Αλλοδαπού (ARC)

* + Για μαθητές/μαθήτριες που **δεν γεννήθηκαν στην Κύπρο και τα στοιχεία τους δεν μπορούν να επιβεβαιωθούν από το Αρχείο Πληθυσμού, απαιτείται Δελτίο Ταυτότητας ή Δελτίο Εγγραφής Αλλοδαπού (ARC), το οποίο και πρέπει να σαρωθεί και να επισυναφθεί στο σύστημα**.
	+ Για μαθητές/μαθήτριες που γεννήθηκαν στην Κύπρο και τα στοιχεία τους επιβεβαιώνονται αυτόματα από το σύστημα, μέσω του Αρχείου Πληθυσμού, δεν απαιτείται η προσκόμιση Πιστοποιητικού Γέννησης/Δελτίου Ταυτότητας/Δελτίου Εγγραφής Αλλοδαπού (ARC).

## Λογαριασμοί που αποδεικνύουν την οδό κατοικίας

* + Όλοι οι γονείς/κηδεμόνες θα πρέπει να προσκομίσουν δύο πρόσφατους λογαριασμούς, **σκυβάλων και ηλεκτρικού ρεύματος**, που να αποδεικνύουν ότι η οδός της κατοικίας διαμονής του/της μαθητή/μαθήτριας είναι αυτή που δηλώθηκε και εμπίπτει στην εκπαιδευτική περιφέρεια του σχολείου. Σημειώνεται ότι όσοι/ες κατοικούν στον Δήμο Αγλαντζιάς, λόγω του ότι δεν διαθέτουν λογαριασμό σκυβάλων, θα πρέπει να προσκομίσουν **επιπρόσθετα από τον λογαριασμό ηλεκτρικού ρεύματος και τον τίτλο ακίνητης ιδιοκτησίας**.
	+ Σε περιπτώσεις που η κατοικία διαμονής του/της μαθητή/μαθήτριας είναι ενοικιαζόμενη και δεν είναι δυνατόν να προσκομιστεί λογαριασμός σκυβάλων, θα πρέπει να

## προσκομιστεί, επιπρόσθετα από τον λογαριασμό ηλεκτρικού ρεύματος και το ενοικιαστήριο έγγραφο.

* + Στις περιπτώσεις που λόγω πρόσφατης μετακόμισης, δεν υπάρχει λογαριασμός σκυβάλων, θα πρέπει να προσκομιστεί η **άδεια οικοδομής και πρόσφατος λογαριασμός ηλεκτρικού ρεύματος**.
	+ Σημειώνεται ότι, όσον αφορά στους γονείς/κηδεμόνες που μένουν στην ίδια οικία με τον παππού και τη γιαγιά ή άλλους συγγενείς, και ως εκ τούτου δεν έχουν στο δικό τους όνομα τους δύο λογαριασμούς, που απαιτούνται για πιστοποίηση της διεύθυνσης διαμονής, θα πρέπει να προσκομίσουν:

(α) λογαριασμούς στους οποίους να αναγράφεται το όνομα του συγγενή με τον οποίο διαμένουν και (β) υπεύθυνη δήλωση στην οποία να αναγράφεται το όνομα του συγγενή με τον οποίο διαμένουν και

από πότε διαμένουν με το συγκεκριμένο άτομο.

Η δήλωση θα πρέπει να υπογραφεί τόσο από τους γονείς/κηδεμόνες του/της μαθητή/μαθήτριας όσο και από τον/τη συγγενή με τον/την οποίο/α διαμένουν. Η υπογεγραμμένη δήλωση θα πρέπει, τέλος, να πιστοποιηθεί από τον/την οικείο/α Κοινοτάρχη/Δήμαρχο/Πιστοποιών Υπάλληλο.

* + Οι γονείς/κηδεμόνες σαρώνουν και επισυνάπτουν τα συγκεκριμένα έντυπα.

## Κατάσταση εμβολιασμού

* + Οι γονείς/κηδεμόνες θα πρέπει να σαρώσουν και να ανεβάσουν την **Κάρτα Εμβολιασμού ή τις σχετικές σελίδες του Βιβλιαρίου Υγείας, όπου θα φαίνεται η κατάσταση εμβολιασμού του**
	+ Η Κάρτα Εμβολιασμού ή οι σχετικές σελίδες του Βιβλιαρίου Υγείας θα πρέπει να σαρωθούν και να επισυναφθούν ανεξάρτητα εάν έχουν γίνει τα εμβόλια ή όχι, δηλαδή, να **επισυναφθεί έστω και άδεια η σχετική Κάρτα ή οι σχετικές σελίδες**.
	+ Παρόλο ότι είναι προτιμότερο να επισυναφθεί η Κάρτα Εμβολιασμού του παιδιού, μπορεί να γίνει αποδεκτή και σχετική βεβαίωση από μέρους του Παιδίατρου του παιδιού.

## Βεβαίωση Φοίτησης στην Προδημοτική τάξη

* + Οι Διευθύντριες/Διευθύνουσες των Δημόσιων Νηπιαγωγείων θα **εκδώσουν και θα δώσουν στα παιδιά, πριν από την έναρξη των εγγραφών του Ιανουαρίου**, τη σχετική βεβαίωση.
	+ Οι γονείς/κηδεμόνες των μαθητών/ριών που φοιτούν σε Κοινοτικά ή Ιδιωτικά Νηπιαγωγεία θα πρέπει να εξασφαλίσουν, **πριν από την έναρξη των εγγραφών του Ιανουαρίου**, τη βεβαίωση αυτή από τη Διεύθυνση του Σχολείου, στο οποίο φοιτά το παιδί τους.
	+ Οι γονείς/κηδεμόνες σαρώνουν και επισυνάπτουν τη συγκεκριμένη βεβαίωση.
	+ Στην περίπτωση που διαπιστωθεί ότι ένα παιδί δεν φοιτά σε **εγγεγραμμένο στο Υ.Π.Α.Ν. Νηπιαγωγείο**, θα πρέπει οι γονείς/κηδεμόνες:

(α) να μεριμνήσουν άμεσα να εγγράψουν το παιδί τους σε άλλο Νηπιαγωγείο το οποίο είναι εγγεγραμμένο στο Υ.Π.Α.Ν. και

(β) να προχωρήσουν με την ηλεκτρονική εγγραφή στην Α΄ τάξη. Η εγγραφή θα παραμείνει σε εκκρεμότητα μέχρι οι γονείς/κηδεμόνες επισυνάψουν τη βεβαίωση εγγραφής του παιδιού τους σε εγγεγραμμένο Νηπιαγωγείο.

* + Οι κατάλογοι των εγγεγραμμένων Κοινοτικών/Ιδιωτικών Νηπιαγωγείων είναι αναρτημένοι στην ιστοσελίδα του Υ.Π.Α.Ν.: [*http://www.moec.gov.cy/dde/katalogoi\_sxoleion.html*](http://www.moec.gov.cy/dde/katalogoi_sxoleion.html)*.*
	+ Σημειώνεται ότι, κατά την έναρξη της φοίτησης στην Α΄ τάξη των Δημοτικών Σχολείων, τον Σεπτέμβριο του 2025, θα είναι απαραίτητη η παρουσίαση επίσημου ενδεικτικού φοίτησης στην Προδημοτική τάξη από Δημόσιο/Κοινοτικό/εγγεγραμμένο Ιδιωτικό Νηπιαγωγείο (όχι Παιδοκομικό Σταθμό).

# ΜΕΤΕΓΓΡΑΦΕΣ ΜΑΘΗΤΩΝ/ΡΙΩΝ

* + Αιτήσεις για μετεγγραφή θα υποβάλλονται από τους γονείς/κηδεμόνες ηλεκτρονικά, αφού ολοκληρωθεί η διαδικασία της εγγραφής **και αφού βεβαιώσει το σχολείο ότι η εγγραφή έχει εγκριθεί**.
	+ Τονίζεται ότι, σε περίπτωση που παιδί εξασφάλισε κατά τα προηγούμενα χρόνια μετεγγραφή για φοίτηση σε Νηπιαγωγείο εκτός της εκπαιδευτικής του περιφέρειας, αυτό δεν διασφαλίζει τη συνέχιση της φοίτησής του στο γειτονικό Δημοτικό Σχολείο. Οι γονείς/ κηδεμόνες θα πρέπει να αιτηθούν εκ νέου για μετεγγραφή αν επιθυμούν να φοιτήσει το παιδί τους εκτός της εκπαιδευτικής του περιφέρειας. Η φοίτηση του παιδιού σε γειτονικό Νηπιαγωγείο δεν δίνει οποιοδήποτε προβάδισμα έναντι άλλων παιδιών κατά την εξέταση της αίτησής του για μετεγγραφή.

# ΠΕΡΙΟΔΟΣ ΕΞΕΤΑΣΗΣ ΑΙΤΗΣΕΩΝ ΜΕΤΕΓΓΡΑΦΩΝ

* + Η εξέταση των αιτήσεων για μετεγγραφή θα διεξαχθεί το διάστημα **μεταξύ 27 Ιανουαρίου και 7 Φεβρουαρίου 2025.**

## Δεν θα υπάρξει άλλη περίοδος εξέτασης μετεγγραφών.

* + Η έγκριση ή απόρριψη της αίτησης μετεγγραφής θα γίνει μέσα από το ηλεκτρονικό σύστημα.

Δηλαδή μέσα από το σύστημα θα ενημερωθούν τόσο οι γονείς/κηδεμόνες όσο και τα σχολεία που επηρεάζονται. Το παιδί που εγκρίθηκε η μετεγγραφή του μεταφέρεται από το σύστημα στο νέο του σχολείο. Οπότε δεν χρειάζεται εκ νέου εγγραφή στο νέο σχολείο.

1. **ΣΤΟΙΧΕΙΑ ΕΠΙΚΟΙΝΩΝΙΑΣ ΜΕ ΤΟ ΕΠΑΡΧΙΑΚΟ ΓΡΑΦΕΙΟ ΠΑΙΔΕΙΑΣ**

**Επαρχιακό Γραφείο Παιδείας Πάφου**

Νεόφυτου Νικολαΐδη

Νέα Επαρχιακά Κυβερνητικά Γραφεία Πάφου, Κτίριο Δ΄ 8011 Πάφος

Τηλέφωνο: 26804512

Τηλεομοιότυπο: 26306139

Ηλεκτρονική Διεύθυνση: dde-eparchiako-paf@schools.ac.cy